Държавен вестник, бр. 107, 2024 г., стр. 29

БРОЙ  107	
Д Ъ Р Ж А В Е Н  В Е С Т Н И К 	
СТР.  29   
ДОПЪЛНИТЕЛНИ РАЗПОРЕДБИ
§ 1. (1) Правилникът за организацията и 
дейността на Народното събрание може да бъде 
изменян по предложение на председателя на 
Народното събрание или по искане на народен 
представител.
(2) Предложението се разглежда от Коми­
сията по конституционни и правни въпроси в 
14-дневен срок.
(3) Становището на комисията се изпраща 
на председателя на Народното събрание, който 
го предоставя в писмен вид на всеки народен 
представител.
§ 2. По въпроси, неуредени с този правилник, 
Народното събрание приема решения.
§ 3. „Председател“ по смисъла на чл. 8, ал. 1, 
т. 2 и 4 е председателстващият съответното 
пленарно заседание на Народното събрание.
§ 4. Около сградите на Народното събра­
ние се обозначават зона за сигурност съгласно 
Закона за събранията, митингите и манифес­
тациите и зона за охрана след съгласуване с 
Министерството на вътрешните работи под 
разпореждането на председателя на Народното 
събрание.
§ 5. Под „присъстващи“ при тайно гласуване 
се разбира участвалите в гласуването народни 
представители. Под „присъстващи“ при явно 
гласуване се разбира броят на народните пред­
ставители, които са регистрирани при послед­
ната преди гласуването проверка на кворума.
§ 6. Под „численост на парламентарна гру­
па“ се разбира числеността на групата към 
момента на вземане на съответното решение 
от Народното събрание.
§ 7. (1) При осъществяване на своите пра­
вомощия Народното събрание се подпомага 
от администрация.
(2) Служителите в администрацията на 
Народното събрание са парламентарни служи­
тели, чийто статут се определя в правилника 
по чл. 8, ал. 1, т. 11.
(3) С Класификатора на длъжностите в ад­
министрацията на Народното събрание се оп­
ределят: броят на парламентарните служители, 
наименованията на длъжностите, минималната 
образователна степен, минималният ранг и/или 
професионален опит, видът правоотношение, 
други изисквания за заемане на длъжността, 
както и минималният и максималният размер 
на възнаграждението за всяка длъжност.
(4) Главният секретар на Народното събра­
ние осъществява неотложни административни 
функции на председателя на Народното събра­
ние по този правилник и по закон в случаите 
по чл. 39, ал. 5, както и в случаите, когато не 
е избран председател на новоучреденото На­
родно събрание.
§ 8. Предоставянето на всички проекти, 
документи и други материали, необходими 
на народните представители за работата им в 
пленарна зала, се извършва чрез служебната 
им електронна поща, на която се изпраща 
хипервръзка към съответната рубрика на ин­
тернет страницата на Народното събрание. За 
ден и час на предоставянето на материалите 
се смятат денят и часът, когато е изпратена 
хипервръзката. Председателят на Народното 
събрание може при необходимост да разпоре­
ди предоставяне на материалите и на хартиен 
носител в пленарната зала – по време на пле­
нарно заседание или по парламентарни групи.
§ 9. Сроковете по този правилник се изчис­
ляват по реда на Гражданския процесуален ко­
декс. Последният ден на срока изтича в 18,00 ч.
§ 10. Достъпът на журналисти в сградата 
на Народното събрание за пленарни заседания 
при изпълнение на служебните им задължения 
е свободен и неограничен, както и тяхното 
придвижване. Достъпът се предоставя съглас­
но Правилата за акредитация в Народното 
събрание.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 11. Разпоредбата на чл. 45, ал. 1 относно 
предаването на откритите заседания на На­
родното събрание от парламентарен телеви­
зионен канал (БНТ) се прилага от момента 
на осигуряването на техническа и финансова 
възможност за това.
§ 12. Законопроектите и проектите за ре­
шения, декларации и обръщения се внасят на 
хартиен носител и в електронен вид до издава­
нето на удостоверенията за електронен подпис 
и осигуряването на техническа възможност 
за това.
§ 13. Този правилник се приема на основание 
чл. 73 от Конституцията и отменя Правилника 
за организацията и дейността на Народното 
събрание (ДВ, бр. 60 от 2024 г.).
§ 14. Правоотношението на главния се­
кретар на Народното събрание се прекратява, 
в случай че не отговаря на изискванията по 
чл. 8, ал. 6.
§ 15. Правилникът влиза в сила от деня на 
обнародването му в „Държавен вестник“.
Правилникът е приет от 51-вото Народно 
събрание на 18 декември 2024 г. и е подпечатан 
с официалния печат на Народното събрание.
Председател на Народното събрание:
Наталия Киселова
Приложение 
към чл. 70, ал. 3 
Методология за извършване на предварителна 
оценка на въздействието на законопроектите
Елементи 
на оценката
Примерна аргументация
Основания 
на законо­
д ат е л н ат а 
инициатива 
Определят се обществените отноше­
ния, които законодателната инициа­
тива си поставя за цел да регулира. 
Необходимо е да бъде направено 
кратко представяне на причините и 
промените в обществените отноше­
ния, които налагат необходимостта 
от нормативна регулация.